b'\n_START_ARTICLE_\nSevt III.\n_START_PARAGRAPH_\nSevt III. (starogr\xc5\xa1ko  \xce\xa3\xce\xb5\xcf\x8d\xce\xb8\xce\xb7\xcf\x82,  Seuthes,  bolgarsko \xd0\xa1\xd0\xb5\xd0\xb2\xd1\x82 III, Sevt III) je bil vladar tra\xc4\x8danskega Odri\xc5\xa1kega kraljestva, ki je vladal od 331 do 300 pr. n. \xc5\xa1t., * ni znano, ni znano.\n_START_SECTION_\nZgodovinsko ozadje\n_START_PARAGRAPH_\nPo vojnih pohodih Filipa II. Makedonskega v letih 347-342 pr. n. \xc5\xa1t. je velik del Trakije postal odvisen od Makedonije. Po Filipovi smrti leta 336 pr. n. \xc5\xa1t. so se \xc5\xa1tevilna tra\xc4\x8danska plemena uprla njegovemu nasledniku Aleksandru III. Velikemu. Aleksander je na vojnem pohodu proti njim porazil Gete in tribalskega kralja Sirma. Druga plemena so se s svojimi vojaki pridru\xc5\xbeila Aleksandrovi vojski na pohodu proti vzhodu.\n_START_SECTION_\n\xc5\xbdivljenje\n_START_PARAGRAPH_\nPo smrti Aleksandrovega guvernerja Zopiriona v bitki z Geti se je leta  325 pr. n. \xc5\xa1t. se je Sevt  ponovno uprl Makedoncem. Po Aleksandrovi smrti leta 323 pr. n. \xc5\xa1t. se je uprl tudi novemu makedonskemu guvernerju Lizimahu.  Vojna med njima se je kon\xc4\x8dala brez zmagovalca, vendar je moral Sevt  nazadnje prisiljen priznati Lizimahovo oblast. Leta 320 pr. n. \xc5\xa1t. je sredi\xc5\xa1\xc4\x8de Odri\xc5\xa1kega kraljestva preselil proti zahodu in zgradil novo prestolnico Sevtopolis (Kazanl\xc7\x8ek) v sedanji osrednji Bolgariji. Leta 313 pr. n. \xc5\xa1t. je podprl Antigona I. v vojni proti Lizimahu in zaprl prelaze preko Stare planine (Hemus), vendar je bil ponovno pora\xc5\xbeen in se je moral vdati.\n_START_SECTION_\nSevtov grob\n_START_PARAGRAPH_\nLeta 2004 so grobnico Sevta III. odkrili v grobni gomili Goljamata Kosmatka pribli\xc5\xa1no kilometer ju\xc5\xbeno od \xc5\xa0ipke severno od Kazanl\xc7\x8eka.  Zgrajen je bil v drugi polovici 5. stoletja pr. n .\xc5\xa1t.. Med grobnimi dodatki so na\xc5\xa1li zlato vladarjevo krono, zlat plitev kelih za vino, golenice in \xc4\x8delado in nekaj konjske opreme.  Vse najdbe so razstavljene v kazanl\xc7\x8e\xc5\xa1kem mestnem muzeju._NEWLINE_Grobnica je sestavljena iz hodnika, predsobe, okrogle sobe z visokim  kupolastim stropom in pravokotne sobe, zgrajene kot sarkofag iz dve monolitnih blokov. Eden od njih tehta 60 ton. Tri dvorane so zgrajene iz pravokotnih blokov in pokrite s kamnitimi plo\xc5\xa1\xc4\x8dami. Vhod v okroglo sobo zapirajo dvokrilna marmorna vrata. Gornja dela vrat sta okra\xc5\xa1ena s podobami boga Dioniza, ki na vzhodnem delu pooseblja sonce, na zahodnem pa zemljo in no\xc4\x8d.'